text: Rømø nærmest landfast med den jyske vestkyst
  18 marts 2018 kl. 14.52
  Selv om vinden fra øst og nordøst er løjet af, så kan man næsten få indtryk af, at Rømø er landfast med Jylland her søndag eftermiddag.
  TV SYDs medarbejder i Esbjerg - Finn Grahndin - har taget disse usædvanlige billeder fra Rømødæmningen søndag. Finn færdes ofte i Vadehavet, men kan ikke mindes at have set så lidt vand i sin lange karriere som naturiagttager og -elsker.
  Det manglende vand skyldes flere dages blæst fra øst og nordøst, men nu er det også snart slut med højtryksvejr og kulde. I løbet af den kommende uge drejer vinden til vest og nordvest, temperaturerne stiger, og vi får ustadigt vejr.
  Så nyd de smukke billeder.
  